CELEX: 32005R1199
Language: sk
Date: 2005-07-22 00:00:00
Title: Nariadenie Komisie (ES) č. 1199/2005 z 22. júla 2005 týkajúce sa zatriedenia určitých druhov tovaru do kombinovanej nomenklatúry

27.7.2005   
            
            
               SK
            
            
               Úradný vestník Európskej únie
            
            
               L 195/3
            
         
      NARIADENIE KOMISIE (ES) č. 1199/2005
   z 22. júla 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kód, uvedený v stĺpci 2, na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvaclsiaty. deň odo dňa jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 22. júla 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Rady (ES) č. 493/2005 (Ú. v. EÚ L 82, 31.3.2005, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Podlahová doska s týmto zložením:
                              
                                          —
                                       
                                       
                                          na povrchu je fotografický obraz dreva na papieri, napodobňujúci parketovú dosku, s nanesenou vrstvou melamínovej živice,
                                       
                                    
                                          —
                                       
                                       
                                          jadro je vyrobené z drevovláknitej dosky z dreva s hustotou presahujúcou 0,8 g/cm3 a je vybavené perom a drážkou („zámkový systém“),
                                       
                                    
                                          —
                                       
                                       
                                          podklad je vyrobený z impregnovaného papiera.
                                       
                                    (Pozri fotografiu A.) (1)
                              
                           
                        
               
                  4411 19 90
               
               
                  Zatriedenie sa riadi ustanoveniami všeobecných pravidiel 1, 3b) a 6 pre interpretáciu kombinovanej nomenklatúry a znením kódov KN 4411, 4411 19 a 4411 19 90.
                  Povrch, ktorý slúži len na dekoratívne účely nedáva výrobku podstatný charakter.
                  Podstatný charakter dáva výrobku drevovláknité jadro. Pozri tiež vysvetlivky HS k položke 4411.
                  Výrobok je vylúčený z položiek 4412 a 4418, keďže povrch nie je vyrobený z dreva.
               
            
                  
                              2.
                           
                           
                              Podlahová doska zložená z troch vrstiev dreva (celková hrúbka 7 mm).
                              Vrchná vrstva je vyrobená z dvoch radov dubových pásov s hrúbkou 0,6 mm.
                              Stredná vrstva je vyrobená z drevovláknitej dosky s vysokou hustotou.
                              Spodná vrstva je vyrobená z ihličnatého dreva (hrúbka 0,6 mm).
                              Stredná vrstva je vybavená perom a drážkou („zámkový systém“).
                              (Pozri fotografiu B.) (1)
                              
                           
                        
               
                  4412 29 80
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 4412, 4412 29 a 4412 29 80.
                  Vrchná vrstva výrobku sa považuje za tenkú dyhu v zmysle vysvetliviek HS k položke 4412 a vysvetliviek KN k položke 4412.
               
            
                  
                              3.
                           
                           
                              Podlahová doska zložená z troch vrstiev dreveného masívu (celková hrúbka 14 mm).
                              Vrchná vrstva je vyrobená z troch radov dubových pásov s hrúbkou 3 mm.
                              Stredná vrstva a spodná vrstva sú vyrobené z ihličnatého dreva.
                              Stredná vrstva je vybavená perom a drážkou.
                              (Pozri fotografiu C.) (1)
                              
                           
                        
               
                  4418 30 91
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov 4418, 4418 30 a 4418 30 91.
                  Vrchná vrstva výrobku sa nepovažuje za tenkú dyhu v zmysle vysvetliviek HS k položke 4412 a vysvetliviek KN k položke 4412.
               
            
                  A.
               
               
                  
                     
               
            
                  B.
               
               
                  
                     
               
            
                  C.
               
               
                  
                     
               
            
         (1)  Fotografie sú čisto informačného charakteru.